Εγγραφή στο μητρώο εμπόρων νωπών οπωροκηπευτικών
Αίτηση-Δήλωση για την εγγραφή στο Μητρώο Εμπόρων Νωπών Οπωροκηπευτικών.
Οι υπόχρεοι υποβάλλουν στη Διεύθυνση Αγροτικής Οικονομίας και Κτηνιατρικής της Περιφερειακής Ενότητας, όπου υπάρχει η έδρα της επιχείρησης (για νομικά πρόσωπα) ή η μόνιμη κατοικία (για φυσικά πρόσωπα), αίτηση - δήλωση, σύμφωνα µε συγκεκριμένο υπόδειγμα, καθώς και φάκελο µε τα προβλεπόμενα δικαιολογητικά. Υποβολή αίτησης γίνεται από από τους εμπόρους νωπών οπωροκηπευτικών (εξαγωγείς/αποστολείς, εισαγωγείς/παραλήπτες, εμπόρους εγχώριας αγοράς χονδρικής και λιανικής πώλησης, παραγωγούς - εμπόρους).
Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος θα πρέπει να είναι έμπορος εγχώριας αγοράς χονδρικής/λιανικής πώλησης. Δύναται ωστόσο να διαθέτει παραπάνω από έναν ρόλους (π.χ. εξαγωγέας/αποστολέας, εισαγωγέας/παραλήπτης, παραγωγός - έμπορος).
Ο ενδιαφερόμενος θα πρέπει να είναι παραγωγός - έμπορος. Περιλαμβάνει τους συναλλασσομένους οι οποίοι είναι οι ίδιοι παραγωγοί των προϊόντων τα οποία εμπορεύονται στην εγχώρια αγορά. Δύναται ωστόσο να διαθέτει παραπάνω από έναν ρόλους (π.χ. εξαγωγέας/αποστολέας, εισαγωγέας/παραλήπτης, έμπορος εγχώριας αγοράς χονδρικής/λιανικής πώλησης).
Ο εξαγωγέας/αποστολέας δύναται να μην είναι εγκατεστημένος στη χώρα μας αλλά ασκεί καθ οποιονδήποτε τρόπο δραστηριότητες που περιλαμβάνονται στο ΜΕΝΟ. Απαραίτητη προϋπόθεση είναι να διαθέτει ελληνικό Α.Φ.Μ.
Η εγγραφή στο μητρώο εμπόρων νωπών οπωροκηπευτικών μπορεί να γίνει ψηφιακά μέσω της ενιαίας ψηφιακής πύλης δημόσιας διοίκησης για ορισμένες μόνο περιφερειακές ενότητες και απαιτείται η χρήση των προσωπικών κωδικών taxisnet.
Ο ενδιαφερόμενος θα πρέπει να είναι εξαγωγέας/αποστολέας. Εξαγωγέας προς τρίτες χώρες και/ή αποστολέας προς χώρες κράτη μέλη της Ε.Ε, νωπών οπωροκηπευτικών. Δύναται ωστόσο να διαθέτει παραπάνω από έναν ρόλους (π.χ. εισαγωγέας/παραλήπτης, έμπορος εγχώριας αγοράς χονδρικής/λιανικής πώλησης, παραγωγός-έμπορος).
Ο ενδιαφερόμενος θα πρέπει να είναι εισαγωγέας/παραλήπτης. Εισαγωγέας από τρίτες χώρες ή/και παραλήπτης από χώρες κράτη μέλη της Ε.Ε., νωπών οπωροκηπευτικών. Δύναται ωστόσο να διαθέτει παραπάνω από έναν ρόλους (π.χ. εξαγωγέας/αποστολέας, έμπορος εγχώριας αγοράς χονδρικής/λιανικής πώλησης, παραγωγός - έμπορος).
Οι έμποροι των νωπών οπωροκηπευτικών της χώρας εγγράφονται υποχρεωτικά στο Μητρώο Εμπόρων Νωπών Οπωροκηπευτικών (ΜΕΝΟ). Η εγγραφή πραγματοποιείται στις κατά τόπους Διευθύνσεις Αγροτικής Οικονομίας και Κτηνιατρικής των Περιφερειακών Ενοτήτων και τηρείται από τη Διεύθυνση Ποιότητας και Ασφάλειας Τροφίμων του Υπουργείου Αγροτικής Ανάπτυξης και Τροφίμων (ΥΠ.Α.Α.Τ.) με τη συνδρομή της Διεύθυνσης Ηλεκτρονικής Διακυβέρνησης του ΥΠ.Α.Α.Τ.
1671 Έμποροι Εξαγωγείς-Αποστολείς & Εισαγωγείς-Παραλήπτες 1672 Έμποροι Νωπών Οπωροκ/κών, άλλοι συναλλασσόμενοι 1673 Έμποροι Νωπών Οπωροκ/κών εγχώριας αγοράς
Βεβαίωση εγγραφής στο Γενικό Εμπορικό Μητρώο (ΓΕΜΗ) για τον εξαγωγέα.
Έναρξη επιτηδεύματος από την ΔΟΥ και ΑΦΜ
Αντίγραφο τελευταίου καταστατικού για τα Νομικά Πρόσωπα.
Γνωστοποίηση έναρξης λειτουργίας εγκαταστάσεων.
Βεβαίωση της οικείας ΔΑΟΚ για την καταλληλότητα των εγκαταστάσεων ή εφόσον απαιτείται, για την ύπαρξη εμπορικής υποδομής.
Για τους συναλλασσόμενους που διαθέτουν προϊόντα στις λαϊκές αγορές, απαιτείται αντίγραφο της άδειας του συναλλασσόμενου που έχει εκδώσει η αρμόδια υπηρεσία χορήγησης σχετικής άδειας σύμφωνα με τις εθνικές διατάξεις.
Η Βεβαίωση εγγραφής στο Εμπορικό και Βιοτεχνικό Επιμελητήριο (αρ. ΓΕΜΗ) είναι απαραίτητη για τον εξαγωγέα.
Βεβαίωση της αρμόδιας Δημόσιας Οικονομικής Υπηρεσίας (ΔΟΥ) ότι έχει γίνει δήλωση άσκησης επιτηδεύματος με τον Αριθμό του Φορολογικού Μητρώου (Α.Φ.Μ.) που του χορηγήθηκε.
Αντίγραφο του οικείου καταστατικού (όπως έχει τροποποιηθεί τελευταία) αν πρόκειται για εταιρία.
Αποδεικτικό καταβολής νομίμου τέλους εγγραφής για την εγγραφή στο ΜΕΝΟ.
Υπεύθυνη δήλωση του ν. 1599/96 (Α΄ 75) στην οποία πρέπει να αναγράφεται ότι όλα τα στοιχεία που δόθηκαν είναι αληθή.
Η επιχείρηση προβαίνει σε γνωστοποίηση, στην τοπική Δ/νση Ανάπτυξης,της έναρξης λειτουργίας των διατιθεμένων εγκαταστάσεων (Ψυγείων - Συσκευαστηρίων κ.λπ.) από τους εμπόρους οι οποίοι έχουν ιδιόκτητα τυποποιητήρια συσκευαστήρια ή χρησιμοποιούν ενοικιαζόμενα και διαθέτουν τις απαραίτητες ψυκτικές ή μη αποθηκευτικές εγκαταστάσεις, κατά περίπτωση.
Βεβαίωση της οικείας ΔΑΟΚ για την καταλληλότητα των εγκαταστάσεων εφόσον ο ενδιαφερόμενος διαθέτει εγκαταστάσεις ή για την ύπαρξη εμπορικής υποδομής για τους εμπόρους οι οποίοι δεν διαθέτουν τις ανωτέρω εγκαταστάσεις αλλά έχουν τις προϋποθέσεις εγγραφής στο Μητρώο Εμπόρων.
Έμπορος, που δεν είναι εγγεγραμμένος στο μητρώο και δεν του έχει χορηγηθεί αριθμός καταχώρησης, δεν δύναται να εξάγει σε τρίτες χώρες ή να διακινεί εντός του κοινοτικού εδάφους, νωπά οπωροκηπευτικά.
Θέσπιση λεπτομερών κανόνων εφαρμογής για την εμπορία και την παραγωγή όσον αφορά στους τομείς των οπωροκηπευτικών και των μεταποιημένων οπωροκηπευτικών.
Κατάρτιση και τήρηση Μητρώου Εμπόρου Νωπών Οπωροκηπευτικών (ΜΕΝΟ).
Τροποποίηση του π.δ. 326/1998 ως προς τα δικαιολογητικά και τη διαδικασία εγγραφής στο ΜΕΝΟ.
Καθορισμός διαδικασίας, προϋποθέσεων εγγραφής στο ΜΕΝΟ και υποχρεώσεων των συναλλασσομένων.
Καθορισμός τελών για εγγραφή και ανανέωση στη "Βάση δεδομένων των συναλλασσομένων στον τομέα των νωπών οπωροκηπευτικών (Μητρώο)".
Επανακαθορισμός του ποσού των παραβόλων εγγραφής στη βάση δεδομένων των συναλλασσομένων στον τομέα των νωπών οπωροκηπευτικών για τους εμπόρους εγχώριας αγοράς.
Λεπτοµέρειες για την κατάρτιση της Βάσης Δεδοµένων.
Οδηγίες Χρήσης Νέας Πλατφόρμας Μητρώου Εμπόρων Νωπών Οπωροκηπευτικών (ΜΕΝΟ).
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Η αρμόδια ΔΑΟΚ παραλαμβάνει την αίτηση του ενδιαφερόμενου και τα επισυναπτόμενα δικαιολογητικά, βάσει νομοθεσίας.
Ο αρμόδιος υπάλληλος ελέγχει την ορθότητα της αίτησης και την πληρότητα των δικαιολογητικών.
Σε περίπτωση μη ορθών / ελλιπών στοιχείων ή δικαιολογητικών, η αίτηση απορρίπτεται.
Επιτόπιος έλεγχος διενεργείται από τριμελή επιτροπή της αρμόδιας ΔΑΟΚ και του αρμόδιου Περιφερειακού Κέντρου Προστασίας Φυτών, Ποιοτικού και Φυτ/κού Ελέγχου.
Κατά τον επιτόπιο έλεγχο δεν διαπιστώθηκαν μη συμμορφώσεις σύμφωνα με την κείμενη ενωσιακή και εθνική νομοθεσία.
Εάν κατά τον επιτόπιο έλεγχο βρεθούν μη συμμορφώσεις, τότε συστήνονται διορθωτικές ενέργειες, στις οποίες πρέπει να προβεί ο ενδιαφερόμενος ώστε να συμμορφωθεί με τις διατάξεις και να ολοκληρώσει την εγγραφή του στο ΜΕΝΟ.
Κατά τη διενέργεια του επανέλεγχου επιβεβαιώνεται ότι ο ενδιαφερόμενος έχει προβεί στις διορθωτικές ενέργειες.
Εάν κατά τη διάρκεια του επανελέγχου επιβεβαιωθεί εκ νέου μη συμμόρφωση, η αίτηση απορρίπτεται.
Τα στοιχεία των φακέλων, αφού επαληθευτεί η ορθότητά τους, και μετά τον επιτόπιο έλεγχο, εισάγονται στο ΜΕΝΟ του Υπουργείου Αγροτικής Ανάπτυξης και Τροφίμων.
Με την ολοκλήρωση της εισαγωγής των στοιχείων, χορηγείται ο κωδικός εγγραφής στο ΜΕΝΟ του ενδιαφερόμενου και εκδίδεται ψηφιακό έγγραφο.
Η εγγραφή στο μητρώο εμπόρων νωπών οπωροκηπευτικών μπορεί να γίνει ψηφιακά μέσω της ενιαίας ψηφιακής πύλης δημόσιας διοίκησης για ορισμένες μόνο περιφερειακές ενότητες και απαιτείται η χρήση των προσωπικών κωδικών taxisnet
Προκειμένου για τους εμπόρους με εγκαταστάσεις (Ψυγείων - Συσκευαστηρίων κ.λπ.) που βρίσκονται στην περιοχή της αρμοδιότητάς της ΔΑΟΚ, διενεργείται επιτόπιος έλεγχος ως προς την καταλληλότητα τους για τη διαλογή - τυποποίηση και συσκευασία των οπωροκηπευτικών που διακινούνται. Προκειμένου για τους εμπόρους χωρίς εγκαταστάσεις διενεργείται επιτόπιος έλεγχος για την ύπαρξη εμπορικής υποδομής γραφεία, στοιχεία επικοινωνίας, κ.α.).
Ο κωδικός εγγραφής θα αναγράφεται κατά περίπτωση στην συσκευασία των προϊόντων που διακινεί ο ενδιαφερόμενος και ελέγχεται κατά τη διενέργεια των προβλεπόμενων ελέγχων.
Έλεγχος ορθότητας/πληρότητας αίτησης και δικαιολογητικών
Μη ορθή αίτηση/δικαιολογητικά: Απόρριψη αίτησης
Ορθή / πλήρης αίτηση/δικαιολογητικά : Επιτόπιος έλεγχος
Μη ικανοποιητικός επιτόπιος έλεγχος: Επανέλεγχος μετά από διορθωτικές ενέργειες
Υπουργείο Αγροτικής Ανάπτυξης και Τροφίμων - Νομοθεσία στα Νωπά Οπωροκηπευτικά